د ۲۰ دسامر ۱۹۹۶ شرکت اپل، شرکت نکست نه وا پیل د انازه ۴۲۹ ملیون دلار خری. د مامله ماشره بی که استیو جابز هنی رئت د شرکت اپل. نها د کنارگرتن جیل آملیو د جوئیه سال ۱۹۹۷، جابز د راستی بی وه دیووندار اپل. ولی ای جاگه نه سی دائما قوول نکرد و د یه گل آلشت سامونجایی د همو ما بیشتر اندومیا هیئت دیوونداری اپل آلشتگر بیین. نها ره وندیاری کردن نشستجا وه دس اندومیا هیئت دیوونداری تازه، جابز بی وه «دیووندار موقتی». د ما مارس سال ۱۹۹۸ جابز سی ویر ونن بیشتر اپل سی سود دئن، یه تف کنون یه گل د پروجه یایی چی نیوتن، سایبر داگ و اپن داک نه نیا کنار. نها خرین نکست وه دس اپل و هنی اومائن جابز، سازیاری نکست، رئت ری وه لا چیا ساخته بیه وه دس شرکت اپل. ای سازیاری چی یه گل د پایه یا گپ کلون کردن سیستم‌عامل مک اواس ده، فروشگا اپل و فروشگا آی‌ تیونز وه کار گرته بی. همچنی یه گل د چیا راس بیه ای که جابز د اول اومائنش شرو د گپ کلون کردنشو کرد، آی‌ مک بی. یه گل جمشت امورداری که ری کرد شرکت نه د کشیاری نشو می ده.